pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. มอบของขวัญปีใหม่ 2566 ให้ลูกค้าผ่อนดี 48 เดือน รับ Cashback 1,000 บาท
วันอังคารที่ 20 ธันวาคม 2565
20/12/2565
ธอส. มอบของขวัญปีใหม่ 2566 ให้ลูกค้าผ่อนดี 48 เดือน รับ Cashback 1,000 บาท
ธอส.  มอบของขวัญปีใหม่สําหรับลูกค้าสินเชื่อบ้านที่มีวินัยการผ่อนชําระเงินงวดสินเชื่อบ้านสม่ําเสมอให้ได้รับ Cashback 1,000 บาท โดยแบ่งลูกค้าเป็น 2 กลุ่ม
ธนาคารอาคารสงเคราะห์ (ธอส.) มอบของขวัญปีใหม่สําหรับลูกค้าสินเชื่อบ้านที่มีวินัยการผ่อนชําระเงินงวดสินเชื่อบ้านสม่ําเสมอให้ได้รับ Cashback 1,000 บาท โดยแบ่งลูกค้าเป็น 2 กลุ่ม ประกอบด้วย ลูกค้ารายย่อยที่มีสถานะบัญชีปกติ ที่มีวงเงินกู้ไม่เกิน 2 ล้านบาท และมีวินัยในการผ่อนชําระย้อนหลังรวม 48 เดือน (นับถึงงวดเดือนพฤศจิกายน 2565) และลูกค้าที่เคยปรับปรุงโครงสร้างหนี้ ปัจจุบันมีสถานะบัญชีปกติ และมีประวัติการผ่อนชําระหนี้ย้อนหลัง 6 เดือน (นับถึงงวดเดือนพฤศจิกายน 2565) เพียงชําระเงินงวดผ่าน Application : GHB ALL หรือ GHB ALL GEN ติดกันไม่น้อยกว่า 2 เดือน (ในงวดเดือนพฤศจิกายน-ธันวาคม 2565 หรือ งวดเดือนธันวาคม 2565-มกราคม 2566)
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. สนับสนุนนโยบายรัฐบาลในการช่วยกระตุ้นกําลังซื้อเพื่อให้ประชาชนมีเงินจับจ่ายใช้สอยในช่วงเทศกาลปีใหม่ 2566 และร่วมสร้างวินัยทางการเงินผ่านการผ่อนชําระเงินงวดสินเชื่อบ้าน และส่งมอบความสุขให้กับลูกค้า และในฐานะสถาบันการเงินของรัฐที่มีพันธกิจ “ทําให้คนไทยมีบ้าน” จึงได้จัดทํา “โครงการของขวัญปีใหม่ 2566” สําหรับลูกค้าสินเชื่อบ้านของ ธอส.ที่มีวินัยในการผ่อนชําระย้อนหลังรวม 48 เดือน (นับถึงงวดเดือนพฤศจิกายน 2565) โดยมีการชําระเงินงวดสม่ําเสมอและไม่น้อยกว่าเงินงวดที่ธนาคารกําหนดทุกเดือน ให้ได้รับเงิน Cashback จํานวน 1,000 บาท ซึ่งแบ่งลูกค้าออกเป็น 2 กลุ่ม ดังนี้
กลุ่มที่ 1 : สําหรับลูกค้ารายย่อยที่มีสถานะบัญชีปกติ มีวงเงินกู้ทุกบัญชีภายใต้หลักประกันเดียวกันไม่เกิน 2 ล้านบาท มีวินัยในการผ่อนชําระย้อนหลังรวม 48 เดือน (นับถึงงวดเดือนพฤศจิกายน 2565) สม่ําเสมอและไม่น้อยกว่าเงินงวดที่ธนาคารกําหนดทุกเดือน
กลุ่มที่ 2 : สําหรับลูกค้าที่เคยปรับปรุงโครงสร้างหนี้ ที่ปัจจุบันมีสถานะบัญชีปกติ และมีประวัติการผ่อนชําระหนี้ย้อนหลัง 6 เดือน (นับถึงงวดเดือนพฤศจิกายน 2565) สม่ําเสมอและไม่น้อยกว่าเงินงวดที่ธนาคารกําหนดทุกเดือน
ทั้งนี้ ผู้ที่ได้รับสิทธิ์ของขวัญปีใหม่ 2566 จะต้องดาวน์โหลด Application : GHB ALL หรือ GHB ALL GEN พร้อมผูกบัญชีเงินฝากออมทรัพย์ ธอส. และชําระเงินงวดผ่าน Application : GHB ALL หรือ GHB ALL GEN ติดกันไม่น้อยกว่า 2 เดือน (ในงวดเดือนพฤศจิกายน-ธันวาคม 2565 หรือ งวดเดือนธันวาคม 2565-มกราคม 2566) และรับใบเสร็จอิเล็กทรอนิกส์ (e-Receipt) เพื่อรับโอนเงินของขวัญปีใหม่จากธนาคาร สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-SME D Bank มอบของขวัญ “3 แพคเกจส่งสุขจากใจ” ขอบคุณเอสเอ็มอีไทย จัดเต็มช่วยเพิ่มรายได้ ลดรายจ่าย ช้อปปิ้งจุใจส่งเสริมการตลาดสุดคึกคัก
วันอังคารที่ 20 ธันวาคม 2565
20/12/2565
SME D Bank มอบของขวัญ “3 แพคเกจส่งสุขจากใจ” ขอบคุณเอสเอ็มอีไทย จัดเต็มช่วยเพิ่มรายได้ ลดรายจ่าย ช้อปปิ้งจุใจส่งเสริมการตลาดสุดคึกคัก
SME D Bank มอบสุขส่งท้ายปีเก่าต้อนรับปีใหม่แด่เอสเอ็มอีไทย จัดเต็มของขวัญ “3 แพคเกจส่งสุขจากใจ” แทนคําขอบคุณ ช่วยเพิ่มรายได้ ลดรายจ่าย และส่งเสริมการตลาดคึกคัก
SME D Bank มอบสุขส่งท้ายปีเก่าต้อนรับปีใหม่แด่เอสเอ็มอีไทย จัดเต็มของขวัญ “3 แพคเกจส่งสุขจากใจ” แทนคําขอบคุณ ช่วยเพิ่มรายได้ ลดรายจ่าย และส่งเสริมการตลาดคึกคัก ได้แก่ 1.มอบบัตรกํานัล 300 บาท ให้แก่ลูกค้ารายย่อยทุกรายที่มีประวัติชําระดี 2.หนุนเอสเอ็มอีเข้าถึงเงินทุน วงเงิน 5 ล้านบาทขึ้นไป แจกฟรีบัตรเติมน้ํามันสูงสุด 5,000 บาท และ 3.ช้อปปิ้งของดี ราคาประหยัด มีโปรโมชั่นทุกชิ้นจากสุดยอดเอสเอ็มอีทั่วไทย เปิดให้บริการตั้งแต่วันนี้ ถึง 28 ก.พ. 66
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยในงานแถลงข่าว “ของขวัญปีใหม่ พ.ศ.2566 ของกระทรวงการคลัง และหน่วยงานที่เกี่ยวข้อง” ซึ่งมี นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธาน ว่า SME D Bank ในฐานะสถาบันการเงินของรัฐ ภายใต้การกํากับดูแลของกระทรวงการคลังและกระทรวงอุตสาหกรรม จัดเตรียมของขวัญสุดพิเศษส่งท้ายปีเก่าต้อนรับปีใหม่แทนคําขอบคุณมอบแด่ลูกค้าธนาคารและผู้ประกอบการเอสเอ็มอีไทยที่ร่วมเดินหน้าฝ่าฟันวิกฤตโควิด-19 มาด้วยกัน จนสามารถก้าวข้ามอุปสรรคได้สําเร็จ ด้วย “3 แพคเกจส่งสุขจากใจ” รับสิทธิได้ตั้งแต่วันนี้จนถึง 28 กุมภาพันธ์ 2566 ได้แก่
1.สุขใจ “ผ่อนดี มีรางวัล” มอบแด่ลูกค้าธนาคารทุกรายที่มีวงเงินสินเชื่อไม่เกิน 500,000 บาท และประวัติการชําระหนี้ดีต่อเนื่องตามเงื่อนไข (3 งวดติดต่อกัน ตั้งแต่เดือน ธ.ค.65 ถึงวันที่ 28 ก.พ.66) รับบัตรกํานัลซื้อสินค้าอุปโภคบริโภค ฟรี! มูลค่า 300 บาท สามารถนําไปจับจ่ายใช้สอยได้ตามพอใจ ช่วยกระตุ้นเศรษฐกิจในประเทศให้คึกคัก
2.สุขล้น “เติมทุน รับฟรีบัตรเติมน้ํามัน” ช่วยสนับสนุนผู้ประกอบการเอสเอ็มอีเข้าถึงแหล่งเงินทุน นําไปใช้เสริมสภาพคล่อง และฟื้นฟูธุรกิจ หากได้รับอนุมัติและทําสัญญาสินเชื่อที่ใช้หลักทรัพย์ค้ําประกันภายในวันที่ 28 ก.พ.66 วงเงินกู้ตั้งแต่ 5-50 ล้านบาท รับฟรี บัตรเติมน้ํามัน มูลค่าสูงสุด 5,000 บาท
และ 3.สุขช้อป “ช้อปปิ้งของดี มีโปรโมชั่นจากสุดยอดเอสเอ็มอีทั่วไทย” เปิดโอกาสให้ผู้บริโภคได้ซื้อหาสินค้าดี ราคาประหยัด มีโปรโมชั่นทุกชิ้น จากสุดยอดเอสเอ็มอีทั่วไทย กว่า 300 กิจการ ทั้งกลุ่มคลัสเตอร์ ท่องเที่ยว ที่พัก อาหาร เป็นต้น ผ่าน E-Book ของ SME D Bank ที่หน้าเว็บไซต์ของธนาคาร (www.smebank.co.th) เหมาะซื้อเป็นของขวัญมอบในเทศกาลส่งท้ายปีเก่าต้อนรับปีใหม่
สามารถดูรายละเอียดเพิ่มเติมได้ผ่านช่องทางต่าง ๆ ของธนาคาร เช่น เว็บไซต์ www.smebank.co.th , LINE Official Account : SME Development Bank และสาขาของ SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ปลัดกระทรวงคมนาคมเป็นประธานพิธีเปิดกิจกรรมการประชุม
วันอังคารที่ 20 ธันวาคม 2565
ปลัดกระทรวงคมนาคมเป็นประธานพิธีเปิดกิจกรรมการประชุม
เชิงปฏิบัติการเพื่อขับเคลื่อนและพัฒนาองค์กรคุณธรรมของกระทรวงคมนาคม
นายชยธรรม์ พรหมศร ปลัดกระทรวงคมนาคม เป็นประธานพิธีเปิดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรม ประจําปีงบประมาณ 2566 ภายใต้โครงการขับเคลื่อนด้านการป้องกันปราบปรามการทุจริต และด้านการส่งเสริมคุณธรรมจริยธรรมของกระทรวงคมนาคม โดยมีนายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม กล่าวรายงาน ผู้บริหารกระทรวงคมนาคม และผู้แทนหน่วยงานในสังกัดเข้าร่วมกิจกรรม ในวันศุกร์ที่ 16 ธันวาคม 2565 ณ โรงแรมปรินซ์พาเลซ มหานาค กรุงเทพฯ
นายชยธรรม์ พรหมศร กล่าวว่า ตามนโยบายของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้มุ่งเน้นการปฏิรูปการบริหารจัดการภาครัฐ เพื่อสร้างความเชื่อมั่นและส่งเสริมให้เกิดการพัฒนาของข้าราชการ บุคลากร และเจ้าหน้าที่ของรัฐ โดยจะต้องคํานึงถึงผลประโยชน์ของชาติ เน้นประชาชนเป็นศูนย์กลาง ยึดมั่นในหลักจริยธรรมและธรรมาภิบาล กอปรกับนายศักดิ์สยาม ชิดชอบ รัฐมนตรีว่าการกระทรวงคมนาคม ให้นโยบายกับหน่วยงานในสังกัดกระทรวงฯ การดําเนินการใด ๆ ให้ยึดถือปฏิบัติตามกฎหมายโดยเคร่งครัด โดยการทํางานของทุกหน่วยงานต้องยึดถือความโปร่งใส ตรวจสอบได้เป็นสําคัญ กระทรวงคมนาคมในฐานะหน่วยงานที่มีหน้าที่หลักในการพัฒนาโครงสร้างพื้นฐานด้านคมนาคมของประเทศ ตระหนักถึงความสําคัญของการดําเนินงานอย่างโปร่งใส เป็นไปตามกฎระเบียบ หลักธรรมาภิบาล ตรวจสอบได้ โดยมีการดําเนินการมาตรการต่าง ๆ เพื่อลดความเสี่ยงต่อการเกิดการทุจริตให้หมดไป รวมทั้งยังมุ่งเน้นการปลูกฝังคุณธรรมจริยธรรมในบุคลากร ตลอดจนส่งเสริมและสนับสนุนให้หน่วยงานพัฒนาเป็นองค์กรคุณธรรม จึงเป็นที่มาของการจัดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรมของกระทรวงคมนาคมขึ้น เพื่อให้สอดคคล้องกับนโยบายของรัฐบาล
สําหรับการจัดกิจกรรมการประชุมเชิงปฏิบัติการเพื่อขับเคลื่อนและพัฒนาองค์กรคุณธรรม ประจําปีงบประมาณ 2566 มีวัตถุประสงค์เพื่อพัฒนาระบบบริหารด้านการต่อต้านการทุจริตให้มีประสิทธิภาพได้มีการบูรณาการเชื่อมโยงแผนยุทธศาสตร์ต่าง ๆ พร้อมทั้งจัดทําแผนปฏิบัติการป้องกันและปราบปรามการทุจริต และส่งเสริมคุณธรรมจริยธรรมของกระทรวง ให้สามารถนําไปสู่การปฏิบัติอย่างเป็นรูปธรรมและเป็นไปในทิศทางเดียวกันยกระดับคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) เพื่อสร้างวัฒนธรรม ค่านิยมสุจริต มีทัศนคติ และพฤติกรรมร่วมต้านทุจริตและประพฤติมิชอบก่อให้เกิดกระบวนการเฝ้าระวังการทุจริต และเพื่อสร้างการมีส่วนร่วมของทุกภาคส่วนและเครือข่ายต่อต้านการทุจริตและส่งเสริมคุณธรรมจริยธรรมกระทรวงคมนาคม เพื่อขับเคลื่อนนโยบายรัฐบาลด้านมาตรการสร้างความโปร่งใสอย่างมีประสิทธิภาพมีการตรวจสอบการทํางาน ติดตามและประเมินผลการดําเนินงานอย่างโปร่งใส
ทั้งนี้ กิจกรรมดังกล่าวมีผู้ปฏิบัติงานเกี่ยวกับการสร้างองค์กรคุณธรรมหรือการส่งเสริมคุณธรรมจริยธรรมในสังกัดกระทรวงฯ เข้าร่วมการประชุม จํานวน 72 คน โดยมีวิทยากรจากศูนย์คุณธรรม (องค์การมหาชน) ร่วมจัดกิจกรรมเชิงปฏิบัติการในหัวข้อ “แนวทางและตัวอย่างการขับเคลื่อนองค์กรคุณธรรม ภายใต้แผนปฏิบัติการด้านการส่งเสริมคุณธรรมแห่งชาติ ระยะที่ 2 พ.ศ. 2566 - 2570”
รัฐบาลไทย-ข่าวทำเนียบรัฐบาล- ชาวบ้าน ต.นาเหลือง จว.น่าน ดีใจได้ทำนาหลังหยุดมา 3 ปี ขอโฟนอิน ขอบคุณรองนายกรัฐมนตรี พลเอก ประวิตรฯ ใจดีช่วยสร้างฝายแก้ปัญหาน้ำแล้งแล้วเสร็จ
วันอังคารที่ 20 ธันวาคม 2565
20/12/2565
ชาวบ้าน ต.นาเหลือง จว.น่าน ดีใจได้ทํานาหลังหยุดมา 3 ปี ขอโฟนอิน ขอบคุณรองนายกรัฐมนตรี พลเอก ประวิตรฯ ใจดีช่วยสร้างฝายแก้ปัญหาน้ําแล้งแล้วเสร็จ
ชาวบ้าน ต.นาเหลือง จว.น่าน ดีใจได้ทํานาหลังหยุดมา 3 ปี ขอโฟนอิน ขอบคุณรองนายกรัฐมนตรี พลเอก ประวิตรฯ ใจดีช่วยสร้างฝายแก้ปัญหาน้ําแล้งแล้วเสร็จ
วันนี้ (20 ธันวาคม 2565) 15.00 น. พลเอก คงชีพ ตันตระวาณิชย์ โฆษกประจํารองนายกรัฐมนตรี เปิดเผยว่า ชาวบ้าน ต.นาเหลือง อ.เวียงสา จว.น่าน กว่า 300 คนและพระภิกษุสงฆ์ในพื้นที่รวมตัวกัน ขอโฟนอินแสดงความขอบคุณ พลเอก ประวิตร วงษ์สุวรรณ รอง นรม.ที่มอบหมายสั่งการให้ พลเรือเอก พิเชษฐ์ ตานะเศรษฐ ลงไปกํากับให้การช่วยเหลือแก้ปัญหาเร่งด่วน การขาดแคลนแหล่งน้ําเพื่ออุปโภค - บริโภค และน้ําเพื่อการเกษตร ของประชาชนในพื้นที่ ต.นาเหลือง อ.เวียงสา จว.น่าน โดยช่วยก่อสร้างฝายน้ําล้นลําน้ํานาเหลือง เป็นที่เสร็จสิ้นแล้ว ประชาชนในพื้นที่ได้รับประโยชน์กว่า 580 ไร่ 140 ครัวเรือน
โดยผู้แทนชาวบ้าน ได้กล่าวแสดงความขอบคุณ พลเอก ประวิตร ฯ ที่ช่วยแก้ปัญหาชาวนาในพื้นที่ อ.เวียงสา ที่ได้รับความเดือดร้อนจากอุทกภัยและภัยแล้ง โดยไม่สามารถทํานามาแล้วกว่า 3 ปี ฝายดังกล่าวจะช่วยแก้ปัญหาน้ําท่วมและกักเก็บน้ําเพื่อการเกษตร และสามารถใช้เป็นแหล่งน้ําดิบของระบบประปาในพื้นที่ให้มีน้ําใช้ อุปโภค - บริโภค ได้ตลอดปี
พลเอก ประวิตร ฯ กล่าวขอบคุณชาวบ้านนาเหลือง ที่มาร่วมแสดงน้ําใจและความขอบคุณ พร้อมย้ําว่า “น้ําคือชีวิต” จึงถือเป็นความตั้งใจและมุ่งมั่นของรัฐบาล ที่ต้องจัดระบบบริหารจัดการน้ําในภาพใหญ่และระดับพื้นที่ให้เป็นรูปธรรมไปพร้อมกัน การจัดสร้างฝายแห่งนี้ จึงถือเป็นความต้องการและความร่วมมือที่เกิดขึ้นระดับพื้นที่ โดยรัฐบาลเข้าไปสนับสนุนให้เกิดขึ้นและใช้ประโยชน์ได้จริงร่วมกัน เพื่อยกระดับชีวิตความเป็นอยู่ของชาวบ้านและเกษตรกร ให้มีรายได้เลี้ยงชีพด้วยตนเองและมีแหล่งน้ําดิบเพื่อการอุปโภค บริโภคตลอดปี พร้อมย้ําว่า รัฐบาลจะทําต่อไป โดยไม่เลือกปฏิบัติ
รัฐบาลไทย-ข่าวทำเนียบรัฐบาล-ท่องเที่ยวคึกคัก รมว.สุชาติ สั่งอัพสกิลผู้ว่างงาน 50,000 คน ทำงานบริการท่องเที่ยว
วันอังคารที่ 20 ธันวาคม 2565
ท่องเที่ยวคึกคัก รมว.สุชาติ สั่งอัพสกิลผู้ว่างงาน 50,000 คน ทํางานบริการท่องเที่ยว
กรมพัฒนาฝีมือแรงงาน ขานรับข้อสั่งการ รมว.แรงงาน นายสุชาติ ชมกลิ่น  ดึงคนว่างงาน  นักเรียน นักศึกษาปีสุดท้าย อัพสกิล 50,000 คน พร้อมรื้อแผนฝึกทั่วประเทศรับภาคการท่องเที่ยว
รัฐบาลไทย-ข่าวทำเนียบรัฐบาล-ครม.เห็นชอบให้ข้าราชการ พนักงาน ลูกจ้างส่วนราชการ หน่วยงานรัฐ และรัฐวิสาหกิจเข้าร่วมโครงการบรรพชาอุปสมบท ถวายพระพรชัยมงคลแด่ สมเด็จพระเจ้าลูกเธอเจ้าฟ้าพัชรกิติยาภาฯ
วันอังคารที่ 20 ธันวาคม 2565
20/12/2565
ครม.เห็นชอบให้ข้าราชการ พนักงาน ลูกจ้างส่วนราชการ หน่วยงานรัฐ และรัฐวิสาหกิจเข้าร่วมโครงการบรรพชาอุปสมบท ถวายพระพรชัยมงคลแด่ สมเด็จพระเจ้าลูกเธอเจ้าฟ้าพัชรกิติยาภาฯ
ครม.เห็นชอบให้ข้าราชการ พนักงาน ลูกจ้างส่วนราชการ หน่วยงานรัฐ และรัฐวิสาหกิจเข้าร่วมโครงการบรรพชาอุปสมบท ถวายพระพรชัยมงคลแด่ สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้โดยไม่ถือเป็นวันลา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 20 ธ.ค. 2565 ได้เห็นชอบตามที่กระทรวงวัฒนธรรมเสนอ ให้ข้าราชการ พนักงานราชการ ลูกจ้างประจํา ลูกจ้างชั่วคราว ของส่วนราชการ หน่วยงานของรัฐ และพนักงานรัฐวิสาหกิจ ลาเข้าร่วมโครงการบรรพชาอุปสมบท 99 รูป ถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ วัดพระราม 9 กาญจนาภิเษก โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 26 ธ.ค. 2565 - 9 ม.ค. 2566
ทั้งนี้ โครงการบรรพชาอุปสมบทฯ ครั้งนี้ จะดําเนินการโดยกรมศาสนา กระทรวงวัฒนธรรม เพื่อถวายเป็นพระราชกุศลแด่สมเด็จพระเจ้าลูกเธอเจ้าฟ้าพัชรกิติยาภาฯ ให้หายจากอาการประชวรและมีพระพลานามัยแข็งแรงโดยเร็ววัน และเป็นการแสดงความจงรักภักดีโดยการเจริญจิตภาวนา อีกทั้งเป็นโอกาสให้ผู้เข้าร่วมอุปสมบทได้มีโอกาสศึกษาพระธรรมวินัยและปฏิบัติตามหลักคําสอนของพระพุทธศาสนา โดยการบรรพชาอุปสมบทจะมีขึ้นระหว่างวันที่ 26 ธ.ค. 2565 - 9 ม.ค. 2566 รวมเวลา 15 วัน
น.ส.ไตรศุลี กล่าวว่า ข้าราชการ พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ และพนักงานรัฐวิสาหกิจ ที่เคยลาบรรพชาอุปสมบทระหว่างรับราชการมาแล้วก็สามารถบรรพชาอุปสมบทในครั้งนี้ได้อีก และการเข้าร่วมโครงการครั้งนี้จะไม่เป็นเหตุให้เสียสิทธิในการลาบรรพชาอุปสมบทตามปกติในอนาคตด้วย
สําหรับขั้นตอนดําเนินโครงการ กรมศาสนา กระทรวงวัฒนธรรม จะเปิดรับสมัครผู้เข้าร่วมโครงการฯ ระหว่างวันที่ 19-22 ธ.ค. 2565 และมีการเตรียมการก่อนบรรพชาอุปสมบท ในวันที่ 23-24 ธ.ค. 2565 มีพิธีปลงผม ในวันที่ 25 ธ.ค. 2565 และบรรพชาอุปสมบทในวันที่ 26 ธ.ค. 2565 ต่อไป
รัฐบาลไทย-ข่าวทำเนียบรัฐบาล-รฟท. พร้อมเปิดให้บริการ ขบวนรถ Feeder เส้นทางที่หยุดรถพระจอมเกล้า - สถานีลาดกระบัง - ที่หยุดรถพระจอมเกล้า
วันอังคารที่ 20 ธันวาคม 2565
รฟท. พร้อมเปิดให้บริการ ขบวนรถ Feeder เส้นทางที่หยุดรถพระจอมเกล้า - สถานีลาดกระบัง - ที่หยุดรถพระจอมเกล้า
เชื่อมต่อการเดินทางกับรถไฟฟ้าแอร์พอร์ตลิงค์ เริ่ม 3 มกราคม 2566
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่าการรถไฟแห่งประเทศไทย มีนโยบายให้ รฟท. พัฒนาเส้นทางการเดินรถและจุดเชื่อมต่อกับระบบขนส่งมวลชนสาธารณะอื่นอย่างต่อเนื่อง ล่าสุดรฟท. มีความพร้อมเปิดให้บริการ ขบวนรถดีเซลรางชานเมือง (Feeder) เส้นทางที่หยุดรถพระจอมเกล้า - สถานีลาดกระบัง - ที่หยุดรถพระจอมเกล้า อัตราค่าโดยสาร 10 บาท:คน:เที่ยว เพื่ออํานวยความสะดวกให้ประชาชน สามารถเดินทางโดยรถไฟเพื่อเชื่อมต่อใช้บริการรถไฟฟ้าแอร์พอร์ตลิงค์ได้อย่างสะดวกยิ่งขึ้น โดยจะเริ่มทดลองให้บริการ ตั้งแต่วันที่ 3 มกราคม 2566 เป็นต้นไป ทุกวันจันทร์ - วันศุกร์ ไป - กลับ 22 เที่ยวต่อวัน เป็นเวลา 3 เดือน
ทั้งนี้ การให้บริการเดินรถขบวน Feeder เชื่อมต่อการเดินทางกับรถไฟฟ้าแอร์พอร์ตเรลลิงค์ จะช่วยเพิ่มความความสะดวกในการเดินทางแก่ประชาชน ตามนโยบายของผู้ว่า รฟท. ที่ยึดประโยชน์ของผู้โดยสารเป็นศูนย์กลาง โดยเฉพาะนักเรียน นักศึกษา ตลอดจนประชาชนที่อาศัยบริเวณสถานีหัวตะเข้และชุมชนที่หยุดรถพระจอมเกล้า ที่คาดว่าจะโดยสารรถไฟมาเชื่อมต่อบริการรถไฟฟ้าแอร์พอร์ตลิงค์ ไม่ต่ํากว่า 1 พันคนต่อวัน อีกทั้งยังช่วยสนับสนุนนโยบายรัฐบาลและกระทรวงคมนาคม ในการส่งเสริมให้ประชาชนหันมาใช้ระบบขนส่งสาธารณะเพิ่มขึ้น เพื่อลดการใช้พลังงานเชื้อเพลิง และเป็นมิตรต่อสิ่งแวดล้อม
นายเอกรัช กล่าวต่อว่า สําหรับขบวนรถ Feeder เส้นทางที่หยุดรถพระจอมเกล้า-สถานีลาดกระบัง-ที่หยุดรถพระจอมเกล้า ถือเป็นขบวนรถ Feeder เส้นทางที่สองที่ รฟท. เปิดให้บริการต่อจากเส้นทางแรก คือ สถานีธนบุรี-ตลิ่งชัน-นครปฐม ที่เปิดให้บริการไปเมื่อวันที่ 1 มิถุนายน 2565 ที่ผ่านมา ซึ่งประสบความสําเร็จโดยได้รับเสียงตอบรับเป็นอย่างดี สามารถช่วยเพิ่มทางเลือกในการเดินทางแก่พี่น้องประชาชน ตลอดจนส่งเสริมให้ผู้โดยสารใช้บริการรถไฟชานเมืองสายสีแดงได้เพิ่มอีกด้วย
สําหรับผู้โดยสารที่มีความประสงค์จะเดินทางโดยรถดีเซลรางชานเมือง (Feeder) สามารถตรวจสอบเส้นทางและสอบถามรายละเอียดเพิ่มเติม ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รองปลัด กษ. ประชุมคณะกรรมการสงเคราะห์เกษตรกร อนุมัติการปรับแผนการปฏิบัติงานโครงการก่อนการเบิกจ่ายโครงการเสริมสภาพคล่องเกษตรกรผู้เลี้ยงกุ้งทะเล ปี 2565
วันอังคารที่ 20 ธันวาคม 2565
รองปลัด กษ. ประชุมคณะกรรมการสงเคราะห์เกษตรกร อนุมัติการปรับแผนการปฏิบัติงานโครงการก่อนการเบิกจ่ายโครงการเสริมสภาพคล่องเกษตรกรผู้เลี้ยงกุ้งทะเล ปี 2565
รองปลัด กษ. ประชุมคณะกรรมการสงเคราะห์เกษตรกร อนุมัติการปรับแผนการปฏิบัติงานโครงการก่อนการเบิกจ่ายโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 ของกรมประมง และอนุมัติสนับสนุนเงินกองทุนสงเคราะห์เกษตรกรเพื่อดําเนินโครงการส่งเสริมอาชีพ
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการสงเคราะห์เกษตรกร ครั้งที่ 8/2565 ณ ห้องประชุมกระทรวงเกษตรและสหกรณ์ และการประชุมทางไกลออนไลน์ (Zoom Meeting) โดยมีผู้แทนเกษตรกรที่เป็นผู้ทรงคุณวุฒิของคณะกรรมการสงเคราะห์เกษตรกร เข้าร่วม ซึ่งที่ประชุมมีมติอนุมัติการปรับแผนการปฏิบัติงานโครงการก่อนการเบิกจ่ายโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 ของกรมประมง
นอกจากนี้ ยังอนุมัติสนับสนุนเงินกองทุนสงเคราะห์เกษตรกรเพื่อดําเนินโครงการ ได้แก่
1) โครงการโคบาลชายแดนใต้ของกรมปศุสัตว์ วงเงิน 1,566,200,000 บาท
2) โครงการส่งเสริมอาชีพการเลี้ยงโคของวิสาหกิจชุมชนเลี้ยงโคบ้านสาวอฮูลู ตําบลสาวอ อําเภอรือเสาะ จังหวัดนราธิวาส วงเงิน 3,611,300 บาท
3) โครงการส่งเสริมอาชีพการเลี้ยงโคของวิสาหกิจชุมชนเลี้ยงโคบ้านปายอ ตําบลกะตุนง อําเภอสายบุรี จังหวัดปัตตานี วงเงิน 3,128,500 บาท
4) โครงการส่งเสริมอาชีพการเลี้ยงโคของวิสาหกิจชุมชนกลุ่มเลี้ยงโคบ้านมือลอ ตําบลปล่องหอย อําเภอกะพ้อ จังหวัดปัตตานี วงเงิน 2,765,900 บาท
5) โครงการส่งเสริมอาชีพการเลี้ยงโคของวิสาหกิจชุมชนเกษตรกรเลี้ยงโคบารอกัต ตําบลปล่องหอย อําเภอกะพ้อ จังหวัดปัตตานี วงเงิน 4,947,700 บาท
6) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรเลี้ยงโคคอกวัวสามัคคี ตําบลปล่องหอย อําเภอกะพ้อ จังหวัดปัตตานี วงเงิน 3,590,500 บาท
7) โครงการส่งเสริมอาชีพการเลี้ยงโคของวิสาหกิจชุมชนกลุ่มเลี้ยงโครวมพลังสามัคคี ตําบลปล่องหอย อําเภอกะพ้อ จังหวัดปัตตานี วงเงิน 3,790,500 บาท
8) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรชมรมเลี้ยงโคโลทู ตําบลปล่องหอย อําเภอกะพ้อ จังหวัดปัตตานี วงเงิน 4,997,600 บาท
9) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรเลี้ยงโค ปลองอร่วมใจ ตําบลปล่องหอย อําเภอกะพ้อ จังหวัดปัตตานี วงเงิน 3,146,600 บาท
10) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรเลี้ยงโคบ้านมอแซงพัฒนา ตําบลปล่องหอย อําเภอกะพ้อ จังหวัดปัตตานี วงเงิน 3,977,600 บาท
11) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรเลี้ยงโคสัจจะ ตําบลตะโละดือรามัน อําเภอกะพ้อ จังหวัดปัตตานี วงเงิน 4,962,000 บาท
12) โครงการส่งเสริมอาชีพการเลี้ยงโคของวิสาหกิจชุมชนกลุ่มส่งเสริมอาชีพบ้านกอลี ตําบลตะโละดือรามัน อําเภอกะพ้อ จังหวัดปัตตานี วงเงิน 4,921,600 บาท
13) โครงการส่งเสริมอาชีพการเลี้ยงโคของวิสาหกิจชุมชนกลุ่มเกษตรกรเลี้ยงโคบ้านโตะแน ตําบลตะโละดือรามัน อําเภอกะพ้อ จังหวัดปัตตานี วงเงิน 1,811,600 บาท
14) โครงการส่งเสริมอาชีพการเลี้ยงโคของวิสาหกิจชุมชนเพื่อศึกษาพันธุ์หอยบ้านตันหยงลุโละ ตําบลตันหยงลุโละ อําเภอเมือง จังหวัดปัตตานี วงเงิน 4,547,700 บาท
15) โครงการส่งเสริมอาชีพการเลี้ยงโคของวิสาหกิจชุมชนปลาสดปลอดสารพิษ ตําบลบ้านกลาง อําเภอปานาเระ จังหวัดปัตตานี วงเงิน 3,950,500 บาท
รัฐบาลไทย-ข่าวทำเนียบรัฐบาล-ครม. เห็นชอบของขวัญปีใหม่ พ.ศ. 2566 “มีบ้านอยู่ดี-มีงานสร้างเงิน-มีรายได้ดูแลครอบครัว” จากกระทรวงการพัฒนาสังคมและความมั่นคงของมนุษย์
วันอังคารที่ 20 ธันวาคม 2565
20/12/2565
ครม. เห็นชอบของขวัญปีใหม่ พ.ศ. 2566 “มีบ้านอยู่ดี-มีงานสร้างเงิน-มีรายได้ดูแลครอบครัว” จากกระทรวงการพัฒนาสังคมและความมั่นคงของมนุษย์
ครม. เห็นชอบของขวัญปีใหม่ พ.ศ. 2566 “มีบ้านอยู่ดี-มีงานสร้างเงิน-มีรายได้ดูแลครอบครัว” จากกระทรวงการพัฒนาสังคมและความมั่นคงของมนุษย์
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันที่ 20 ธันวาคม 2565 มีมติเห็นชอบการดําเนินโครงการเพื่อมอบเป็นของขวัญปีใหม่ พ.ศ. 2566 ให้แก่ประชาชน ตามที่กระทรวงการพัฒนาสังคมและความมั่นคงของมนุษย์เสนอเพื่อให้ประชาชนมีบ้านอยู่อาศัยที่อบอุ่นและมีรายได้จากการสร้างอาชีพ โดยสรุปสาระสําคัญ ดังนี้
1. ซ่อมบ้าน สร้างสุข จํานวน 50,000 หลัง ให้บ้านของเด็ก ผู้สูงอายุ คนพิการ และครอบครัวผู้มีรายได้น้อยมีความมั่นคงปลอดภัย มีมาตรฐาน มีสภาพแวดล้อมและระบบสาธารณูปโภคที่เหมาะสม ตามหลักการการออกแบบเพื่อคนทั้งมวล (Universal Design) เพื่อพัฒนาคุณภาพชีวิตให้แก่ทุกกลุ่มเป้าหมาย พร้อมทั้งส่งเสริมให้เกิดความร่วมมือระหว่างชุมชน หน่วยงานท้องถิ่น และภาคประชาสังคม โดยบูรณาการความร่วมมือทุกภาคส่วนในการดําเนินการซ่อมแซมที่อยู่อาศัย
2. บ้านสําหรับผู้มีรายได้น้อย 15,000 หน่วย โดยแบ่งออกเป็นโครงการบ้านเช่า 1,500 บาทต่อเดือน (50 บาทต่อวัน) จํานวน 5,000 หน่วยของการเคหะแห่งชาติ เพื่อให้ประชาชนได้มีที่อยู่อาศัยในสภาพแวดล้อมที่ดี สังคมที่ดี และมีคุณภาพชีวิตที่ดีอย่างยั่งยืน และโครงการบ้านเช่าซื้อ จํานวน 10,000 หน่วย ในอัตราดอกเบี้ยพิเศษเพื่อส่งเสริมให้ผู้มีรายได้น้อยมีที่อยู่อาศัยเป็นของตนเอง เข้าถึงแหล่งเงินเพื่อที่อยู่อาศัยได้อย่างเสมอภาค
3. สร้างอาชีพ สร้างรายได้ จํานวน 15,300 คน โดยแบ่งออกเป็น 3 โครงการ คือ
3.1.สร้างผู้ดูแลเด็ก คนพิการ ผู้สูงอายุ และกลุ่มเปราะบางติดเตียง (Care Giver) จํานวน 10,000 คน โดยการพัฒนาองค์ความรู้และทักษะในการดูแลคนพิการ ผู้สูงอายุ และกลุ่มเปราะบางติดเตียง ให้แก่กลุ่มเป้าหมายใน 3 หลักสูตร ได้แก่ หลักสูตรพื้นฐาน (18 ชั่วโมง) หลักสูตรระยะกลาง (70 ชั่วโมง) และหลักสูตรระยะยาว (420 ชั่วโมง) ที่ผ่านการรับรองจากกระทรวงสาธารณสุข ซึ่งในกลุ่ม 10,000 คนนี้นอกจากจะมีอาชีพและรายได้แล้วยังสามารถสร้างสุขภาวะที่ดีให้กับกลุ่มเปราะบางที่ดูแลด้วย
3.2.สร้างอาชีพธุรกิจด้านการท่องเที่ยวและบริการ สําหรับแม่เลี้ยงเดี่ยว กลุ่มเปราะบาง และผู้ว่างงาน จํานวน 5,000 คน โดยการส่งเสริมและพัฒนาทักษะอาชีพใหม่ที่สอดคล้องกับความต้องการของตลาด โดยเฉพาะในธุรกิจการท่องเที่ยว สถาบันเสริมความงาม ร้านเสริมสวย ร้านตัดผม และร้านสปา พร้อมทั้งส่งเสริมการเข้าถึงแหล่งเงินทุนในการประกอบอาชีพ เพื่อให้กลุ่มเป้าหมายสามารถเป็นเจ้าของธุรกิจได้โดยส่งเสริมทักษะที่ครบวงจรในการประกอบอาชีพเพื่อยกระดับการพัฒนาคุณภาพชีวิตและพึ่งพาตนเองได้อย่างยั่งยืน
3.3.สร้างนักขายมือทอง จํานวน 300 คน โดยพัฒนาทักษะด้านการขายไปสู่การเป็นนักขายมืออาชีพให้แก่นักเรียน นักศึกษา และผู้ว่างงานที่สนใจได้เข้าร่วมแนะนําโครงการคหะแห่งชาติทั่วประเทศ โดยได้รับค่าตอบแทนเหมาะสม เพื่อส่งเสริมให้ประชานมีรายได้
รัฐบาลไทย-ข่าวทำเนียบรัฐบาล-กระทรวงกลาโหม โดยทุกเหล่าทัพทั่วประเทศ ร่วมพิธีสวดมนต์ถวายพระพรชัยมงคล “เจ้าฟ้าพัชรกิติยาภาฯ” ด้วยหัวใจแห่งความจงรักภักดี ขอให้ทรงหายจากพระอาการประชวรในเร็ววัน
วันอังคารที่ 20 ธันวาคม 2565
กระทรวงกลาโหม โดยทุกเหล่าทัพทั่วประเทศ ร่วมพิธีสวดมนต์ถวายพระพรชัยมงคล “เจ้าฟ้าพัชรกิติยาภาฯ” ด้วยหัวใจแห่งความจงรักภักดี ขอให้ทรงหายจากพระอาการประชวรในเร็ววัน
...
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี พลเอก สนิธชนก สังขจันทร์ ปลัดกระทรวงกลาโหม นายทหารชั้นผู้ใหญ่ กําลังพลของสํานักงานปลัดกระทรวงกลาโหมและครอบครัว ตลอดจนจิตอาสาและภาคประชาชน ร่วมพิธีฯ เมื่อวันอาทิตย์ที่ 18 ธันวาคม 2565 เวลา 18.00 น. ณ วัดชินวราราม วรวิหาร จังหวัดปทุมธานี
นอกจากนี้ หน่วยขึ้นตรงกระทรวงกลาโหม และเหล่าทัพ นําโดยผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ และหน่วยทหารทั่วประเทศต่างเฝ้าติดตามพระอาการน้อมใจสวดมนต์บูชาธรรม ณ วัดต่าง ๆ และศาสนสถานประจําหน่วย โดยการตั้งจิตอธิษฐานถวายพระพรชัยมงคลด้วยความจงรักภักดี ขอให้พระองค์ทรงหายจากพระอาการประชวรโดยเร็ว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเกษตรและสหกรณ์ ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันอังคารที่ 20 ธันวาคม 2565
รัฐมนตรีว่าการกระทรวงเกษตรและสหกรณ์ ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงเกษตรและสหกรณ์ ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันนี้ (20 ธันวาคม 2565) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขอให้ทรงหายจากพระอาการประชวรและมีพระพลานามัยแข็งแรงโดยเร็ววัน โดยมีนายประยูร อินสกุล ปลัดกระทรวงเกษตรและสหกรณ์ พร้อมด้วยผู้บริหารระดับสูงเข้าร่วม ณ กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมทางหลวงมอบของขวัญปีใหม่ยกเว้นค่าธรรมเนียมผ่านทางบนทางหลวงพิเศษ รวม 7 วัน
วันอังคารที่ 20 ธันวาคม 2565
กรมทางหลวงมอบของขวัญปีใหม่ยกเว้นค่าธรรมเนียมผ่านทางบนทางหลวงพิเศษ รวม 7 วัน
เพื่ออํานวยความสะดวกและปลอดภัยให้กับประชาชนในช่วงเทศกาลปีใหม่ 2566
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลปีใหม่คาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก กรมทางหลวง (ทล.) จึงได้เตรียมความพร้อมในการอํานวยความสะดวกและปลอดภัย ระหว่างวันที่ 29 ธันวาคม 2565 - 4 มกราคม 2566 ซึ่งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยประชาชนในการเดินทาง โดยได้ให้สํานักงานทางหลวงและแขวงทางหลวงทั่วประเทศ ดําเนินการตรวจสอบป้ายจราจร สัญญาณไฟจราจร ไฟฟ้าแสงสว่างให้พร้อมใช้งาน ตรวจสอบและแก้ไขจุดเสี่ยงหรือจุดอันตราย บํารุงรักษาทางหลวงให้อยู่ในสภาพดี อีกทั้งได้ขอความร่วมมือผู้รับจ้างคืนพื้นผิวจราจรในพื้นที่ก่อสร้างให้มีช่องจราจรเท่าเดิมหรือใกล้เคียงของเดิมมากที่สุด และหากพบว่า มีปริมาณจราจรหนาแน่นจะทําการประสานงานกับตํารวจทางหลวง ในการสนับสนุนการอํานวยความสะดวกด้านการจราจรหรือการจัดช่องทางพิเศษ (Reversible Lane) เพื่อให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ ทล. ได้จัดตั้งจุดให้บริการทั่วไทย จํานวน 393 แห่ง แบ่งเป็นจุดให้บริการทั่วไทย (โดยแขวงทางหลวงกองทางหลวงพิเศษระหว่างเมืองบูรณาการร่วมกับหน่วยงานต่าง ๆ) 119 แห่ง จุดให้บริการตํารวจทางหลวง 205 แห่ง และจุดให้บริการสถานีตรวจสอบน้ําหนักและพักรถบรรทุก 85 แห่ง ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง อาทิ การให้ข้อมูลเส้นทาง แนะนําเส้นทางเลือก บริการน้ําดื่ม รวมทั้งแอลกอฮอล์เจลล้างมือ หน้ากากอนามัย เพื่อป้องกันและควบคุมการแพร่ระบาดของโรคติดเชื้อไวรัส COVID-19 พร้อมทั้งได้จัดเตรียมห้องน้ําสะอาดบริการประชาชน จํานวน 581 แห่ง (ในพื้นที่หมวดทางหลวงทั่วประเทศ) และรถบริการช่วยเหลือฉุกเฉินบนทางหลวง จํานวน 515 คัน
อธิบดีกรมทางหลวง กล่าวเพิ่มเติมว่า ทล. ได้ยกเว้นค่าธรรมเนียมผ่านทางบนทางหลวงพิเศษหมายเลข 7 กรุงเทพ - ชลบุรี - พัทยา - มาบตาพุด ทางหลวงพิเศษหมายเลข 9 บางปะอิน - บางพลี และทางหลวงพิเศษหมายเลข 9 พระประแดง - ต่างระดับบางขุนเทียน ตั้งแต่เวลา 00.01 น. ของวันที่ 29 ธันวาคม 2565 ถึงเวลา 24.00 น. ของวันที่ 4 มกราคม 2566 รวมระยะเวลา 7 วัน นอกจากนี้ จะเปิดให้บริการวิ่งฟรีชั่วคราว บนทางหลวงพิเศษหมายเลข 6 ช่วง อําเภอปากช่อง - อําเภอสีคิ้ว - อําเภอขามทะเลสอ ระยะทาง 64.26 กิโลเมตร ตั้งแต่วันที่ 29 ธันวาคม 2565 - 4 มกราคม 2566 (โดยจัดการจราจรแบบเดินรถทางเดียวในวันที่ 29 - 31 ธันวาคม 2565 เดินทางขาออก และวันที่ 1 - 4 มกราคม 2566 เดินทางขาเข้า) เพื่อเพิ่มประสิทธิภาพในการเดินทางสู่ภาคตะวันออกเฉียงเหนือ ซึ่งคาดว่าจะมีปริมาณจราจรบนทางหลวงสายหลักและมอเตอร์เวย์ทั้งสิ้น 7,325,097 คัน แบ่งเป็นฝั่งขาออก 3,584,353 คัน และฝั่งขาเข้า 3,740,744 คัน โดยผู้ใช้ทางสามารถติดตามการรายงานสภาพจริงการจราจร Online แบบ Real Time ผ่านแอปพลิเคชัน M-Traffic (มอเตอร์เวย์) Thailand Highway Traffic และเฟซบุ๊ก “ศูนย์บริหารจัดการจราจรและอุบัติเหตุกรมทางหลวง”
อย่างไรก็ตาม ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจรวางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-'รองปลัดแรงงาน' ประชุมซักซ้อมการคัดกรองแรงงานบังคับและค้ามนุษย์ด้านแรงงานตามมาตรฐานปฏิบัติงาน (SOP)
วันอังคารที่ 20 ธันวาคม 2565
20/12/2565
'รองปลัดแรงงาน' ประชุมซักซ้อมการคัดกรองแรงงานบังคับและค้ามนุษย์ด้านแรงงานตามมาตรฐานปฏิบัติงาน (SOP)
'รองปลัดแรงงาน' ประชุมซักซ้อมการคัดกรองแรงงานบังคับและค้ามนุษย์ด้านแรงงานตามมาตรฐานปฏิบัติงาน (SOP)
วันที่ 20 ธันวาคม 2565 เวลา 09.00 น. นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เป็นประธานการประชุมเชิงปฏิบัติการเพื่อซักซ้อมการคัดกรองแรงงานบังคับและค้ามนุษย์ด้านแรงงาน ตามมาตรฐานปฏิบัติงานการตรวจคัดกรองเบื้องต้นและแสวงหาข้อบ่งชี้สําหรับบุคคลที่มีเหตุอันควรสงสัยได้ว่าอาจเป็นผู้เสียหายจากการแสวงหาประโยชน์ด้านแรงงาน แรงงานบังคับ หรือการค้ามนุษย์ด้านแรงงาน (SOP) และกลไกการส่งต่อระดับชาติ (NRM) ณ ห้องประชุม เดอะกาลลา โฮเทล จังหวัดระนอง ซึ่งเป็นการจัดประชุมเชิงปฏิบัติการเป็นครั้งที่ 3 (ครั้งที่ 1 จังหวัดเชียงราย ครั้งที่ 2 จังหวัดชลบุรี) เพื่อรวบรวมข้อมูล ปัญหา อุปสรรค และข้อเสนอแนะสําหรับปรับปรุง sop ซึ่งเป็นแนวปฏิบัติ และแบบคัดกรองให้มีประสิทธิภาพมากขึ้น
ทั้งนี้ นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน และดูแลงานด้านการป้องกันการค้ามนุษย์ด้านแรงงานของกระทรวงแรงงาน และให้เน้นย้ําการป้องกันและแก้ปัญหาการค้ามนุษย์ด้านแรงงานอย่างเป็นรูปธรรมเนื่องด้วยเป็นนโยบายสําคัญ เพื่อมุ่งสู่ระดับ Tier 1 ซึ่งการประชุมในวันนี้มีเจ้าหน้าที่ผู้ปฏิบัติงานในพื้นที่จังหวัดชลบุรีจากหน่วยงานที่เกี่ยวข้อง และเจ้าหน้าที่สํานักงานเลขานุการศูนย์บัญชาการป้องกันการค้ามนุษย์เข้าร่วม เป็นการดําเนินการจัดประชุมร่วมระหว่างภาคีเครือข่าย ประกอบด้วย มูลนิธิ IJM สํานักงานปลัดกระทรวงแรงงาน (สล.ศปคร.) และ Government of the United States เพื่อรับฟังความคิดเห็นและข้อเสนอแนะจากผู้ปฏิบัติงานระดับพื้นที่ในการคัดกรองผู้เสียหายจากการแสวงหาประโยชน์ด้านแรงงาน การบังคับใช้แรงงานหรือบริการ และการค้ามนุษย์ด้านแรงงานตามแบบคัดกรองเบื้องต้น รบ.1 รวมถึงการดําเนินการที่เกี่ยวข้องให้เป็นไปตามแผนปฏิบัติการว่าด้วยกลไกการส่งต่อระดับชาติ การบริหารจัดการคดี และการช่วยเหลือคุ้มครองผู้เสียจากการค้ามนุษย์ และการบังคับใช้แรงงานหรือบริการ พ.ศ. 2565 (NRM) สอดคล้องกับ NRM และในฐานะประธานอนุกรรมการขับเคลื่อนกลไกการส่งต่อระดับชาติ โดยมีนางสาวสิริลักษณ์ วิริยะดี รองอัยการจังหวัดคุ้มครองสิทและช่วยเหลือทางกฎหมายและการบังคับคดีจังหวัดชลบุรี ร่วมบรรยายในประเด็นข้อบ่งชี้ หลักเกณฑ์การจําแนก แยกแยะ และคัดกรองเกี่ยวกับการละเมิดสิทธิแรงงานการบังคับใช้แรงงาน และการค้ามนุษย์ด้านแรงงาน ตามกฎหมายที่เกี่ยวข้องและ พ.ร.บ.ป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม ตามข้อสั่งการของคณะกรรมการป้องกันและปรามปรามการค้ามนุษย์ ที่มี รองนายกรัฐมนตรี พลเอกประวิตร วงษ์สุวรรณ เป็นประธาน สั่งการให้กระทรวงแรงงานนํา SOP ไปทดลองและปรับปรุงต่อไป
+++++++++++++++++++++
กองเผยแพร่และประชาสัมพันธ์
20 ธันวาคม 256
รัฐบาลไทย-ข่าวทำเนียบรัฐบาล-นายกฯ และคณะ ตรวจติดตามสถานการณ์อุทกภัยภาคใต้ ที่ จ.สงขลา และจ.พัทลุง
วันอังคารที่ 20 ธันวาคม 2565
20/12/2565
นายกฯ และคณะ ตรวจติดตามสถานการณ์อุทกภัยภาคใต้ ที่ จ.สงขลา และจ.พัทลุง
นายกฯ และคณะ ตรวจติดตามสถานการณ์อุทกภัยภาคใต้ ที่ จ.สงขลา และจ.พัทลุง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (20 ธันวาคม 2565) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางมาตรวจติดตามสถานการณ์อุทกภัยภาคใต้ จังหวัดสงขลา และจังหวัดพัทลุง โดยเมื่อเดินทางถึงท่าอากาศยานหาดใหญ่ อ.คลองหอยโข่ง จ.สงขลา นายกรัฐมนตรีรับฟังบรรยายสรุปสถานการณ์อุทกภัยและการให้ความช่วยเหลือประชาชนจากสถานการณ์น้ําท่วมหลายพื้นที่ในจังหวัดสงขลา ณ ห้องรับรองกองบิน 56 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี นายพีระพันธุ์ สาลีรัฐวิภาค เลขาธิการนายกรัฐมนตรี นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายเจษฎา จิตรัตน์ ผู้ว่าราชการจังหวัดสงขลา หัวหน้าส่วนราชการและเจ้าหน้าที่ที่เกี่ยวข้องเข้าร่วม
สําหรับสถานการณ์อุทกภัยในพื้นที่จังหวัดสงขลาล่าสุดพบว่า ยังคงมีฝนตกหนักอย่างต่อเนื่องในหลายพื้นที่ทําให้เกิดน้ําท่วมในพื้นที่อําเภอต่าง ๆ จนได้รับผลกระทบจากสถานการณ์อุทกภัย จํานวน 14 อําเภอ (จากทั้งหมด 16 อําเภอ) คือ อ.เมืองสงขลา อ.รัตภูมิ อ.ควนเนียง อ.หาดใหญ่ อ.นาหม่อม อ.จะนะ อ.บางกล่ํา อ.ระโนด อ.คลองหอยโข่ง อ.สิงหนคร อ.สะบ้าย้อย อ.สทิงพระ อ.เทพา และ อ.กระแสสินธุ์ รวม 100 ตําบล 51 ชุมชน 566 หมู่บ้าน ประชาชนได้รับผลกระทบ 46,529 ครัวเรือน จํานวน 126,178 คน อย่างไรก็ตาม ขณะนี้มีหน่วยงานต่าง ๆ ทั้งภาครัฐ ภาคเอกชน ให้การช่วยเหลือผู้ประสบภัยเบื้องต้นแล้ว รวมทั้งจัดตั้งศูนย์อพยพสําหรับผู้ที่ไม่สามารถอาศัยในครัวเรือนได้ ขณะที่กรมป้องกันและบรรเทาสาธารณภัย โดยสํานักงานป้องกันและบรรเทาสาธารณภัยจังหวัด ได้ประสานจังหวัด องค์กรปกครองส่วนท้องถิ่น และหน่วยงานที่เกี่ยวข้อง เร่งระบายน้ําท่วมและช่วยเหลือผู้ประสบภัยอย่างต่อเนื่อง ซึ่งปัจจุบันในบางพื้นที่ระดับน้ําเริ่มลดลงแล้ว ทั้งนี้ หลังเกิดเหตุ ทางอําเภอ องค์กรปกครองส่วนท้องถิ่น ส่วนราชการ จะเร่งสํารวจความเสียหายที่เกิดขึ้นเพื่อดําเนินการให้การช่วยเหลือตามระเบียบกระทรวงการคลังฯ ต่อไป
ทั้งนี้ จังหวัดสงขลา และจังหวัดพัทลุงเป็นอีกพื้นที่ใน 9 จังหวัดภาคใต้ที่ประสบสถานการณ์อุทกภัยที่ได้รับผลกระทบจากมรสุมตะวันออกเฉียงเหนือที่พัดปกคลุมอ่าวไทยและภาคใต้มีกําลังแรง ทําให้ภาคใต้ตอนล่างมีฝนตกหนักถึงหนักมาก ตั้งแต่วันที่ 18 - 20 ธ.ค.65 ส่งผลให้เกิดน้ําท่วมฉับพลัน น้ําป่าไหลหลาก ดินสไลด์ และลมกระโชกแรงในพื้นที่ 9 จังหวัด ได้แก่ สุราษฎร์ธานี นครศรีธรรมราช ตรัง พัทลุง สตูล สงขลา ปัตตานี ยะลา และนราธิวาส รวม 66 อําเภอ 271 ตําบล 1,425 หมู่บ้าน บ้านเรือนประชาชนได้รับผลกระทบ 64,626 ครัวเรือน ขณะที่พัทลุง น้ําท่วมในพื้นที่ 9 อําเภอ ได้แก่ อ.ตะโหมด อ.ศรีนครินทร์ อ.กงหรา อ.เขาชัยสน อ.ปากพะยูน อ.ป่าบอน อ.บางแก้ว อ.เมืองพัทลุง และ อ.ควนขนุน รวม 29 ตําบล 178 หมู่บ้าน ประชาชนได้รับผลกระทบ 9,400 ครัวเรือน ปัจจุบันสถานการณ์น้ําเริ่มลดลงแล้ว
จากนั้น นายกรัฐมนตรีและคณะ ได้เดินทางไปตรวจติดตามสถานการณ์น้ําในพื้นที่และเยี่ยมเยียนผู้ประสบภัย ณ วัดเขาตกน้ํา ต.กําแพงเพชร อ.รัตภูมิ จ.สงขลา รวมทั้งเยี่ยมเยียนผู้ประสบภัย ณ ศูนย์อพยพเทศบาลตําบลควนเนียง และเยี่ยมเยียนผู้ประสบภัย ณ วัดหัวควนตก ต.ดอนประดู่ อ.ปากพะยูน จ.พัทลุง
รัฐบาลไทย-ข่าวทำเนียบรัฐบาล-ออมสิน มอบของขวัญปีใหม่ 2566 ให้คนไทย
วันอังคารที่ 20 ธันวาคม 2565
20/12/2565
ออมสิน มอบของขวัญปีใหม่ 2566 ให้คนไทย
ธนาคารออมสินได้จัดของขวัญปีใหม่ 2566 ให้แก่ลูกค้าและประชาชน 2 ชิ้นใหญ่ ประกอบด้วย
วินัยดี มีเงิน มอบเงินรายละ 500 บาท ให้แก่ลูกค้าสินเชื่อที่มีวงเงินกู้ไม่เกิน 200,000 บาท มีประวัติชําระหนี้ดีติดต่อกันไม่น้อยกว่า 3 ปี ไม่เคยปรับปรุงโครงสร้างหนี้/ไม่มีประวัติการตัดหนี้สูญ และมีสถานะหนี้ปกติ (ค้างชําระไม่เกิน 30 วัน) โดยธนาคารจะส่งข้อความให้กดรับสิทธิ์ผ่านแอป MyMo ภายในวันที่ 15 มกราคม 2566
มีออม มีลุ้น กับสลากออมสิน 2 ปี เพิ่มรางวัลพิเศษ จํานวน 24 รางวัล รางวัลละ 1 ล้านบาท รวมเป็นเงิน 24 ล้านบาท ให้ผู้ฝากสลากออมสินพิเศษ 2 ปี ทั้งแบบใบสลากหรือสลากดิจิทัล ในวันที่ 2 ธ.ค.65 - 31 ม.ค.66 ทําการออกรางวัล 2 ครั้ง ในวันที่ 30 ธ.ค.65 จํานวน 12 รางวัล และ วันที่ 1 ก.พ.66 อีก 12 รางวัล โดยสลากแบบใบ หน่วยละ 100 บาท ฝากได้ตั้งแต่ 1 หน่วยขึ้นไป สําหรับบุคคลธรรมดาอายุ 7 ปี ขึ้นไป และนิติบุคคลทุกประเภท สลากดิจิทัล (ฝากผ่านแอป MyMo) หน่วยละ 100 บาท ฝากขั้นต่ํา 10 หน่วย รับฝากเฉพาะบุคคลธรรมดาอายุ 15 ปี ขึ้นไป ทั้ง 2 แบบนี้ ไม่จํากัดวงเงินรับฝากสูงสุด ทั้งนี้ ในช่วง 2 ปีที่ฝาก จะได้รับสิทธิ์ลุ้นถูกเลขสลากทุกเดือน ทําการออกรางวัลทุกวันที่ 1 ของเดือน รวม 24 ครั้ง มีเงินรางวัลที่ 1 จํานวน 10 ล้านบาท และเมื่อฝากครบ 2 ปี จะได้รับเงินต้นคืนทั้งหมดพร้อมดอกเบี้ย กําหนดดอกเบี้ย 0.15 บาท/หน่วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมเดินทางลงพื้นที่ตรวจติดตามสถานการณ์อุทกภัยภาคใต้ พร้อมเยี่ยมเยียนผู้ประสบภัย ณ จ.สงขลา ภายหลังเสร็จสิ้นการประชุม ครม. ช่วงบ่ายวันอังคาร 20 ธ.ค.นี้
วันอังคารที่ 20 ธันวาคม 2565
20/12/2565
โฆษกรัฐบาลเผย นายกฯ เตรียมเดินทางลงพื้นที่ตรวจติดตามสถานการณ์อุทกภัยภาคใต้ พร้อมเยี่ยมเยียนผู้ประสบภัย ณ จ.สงขลา ภายหลังเสร็จสิ้นการประชุม ครม. ช่วงบ่ายวันอังคาร 20 ธ.ค.นี้
โฆษกรัฐบาลเผย นายกฯ เตรียมเดินทางลงพื้นที่ตรวจติดตามสถานการณ์อุทกภัยภาคใต้ พร้อมเยี่ยมเยียนผู้ประสบภัย ณ จ.สงขลา ภายหลังเสร็จสิ้นการประชุม ครม. ช่วงบ่ายวันอังคาร 20 ธ.ค.นี้
วันที่ 20 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่าในช่วงบ่ายวันอังคารที่ 20 ธันวาคม 2565 ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกลาโหม มีกําหนดการลงพื้นที่ตรวจติดตามสถานการณ์อุทกภัยภาคใต้ ที่จังหวัดสงขลา
ในเวลาประมาณ 13.30 น. นายกรัฐมนตรีพร้อมคณะ จะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 56 ตําบลโคกม่วง อําเภอคลองหอยโข่ง จังหวัดสงขลา โดยเมื่อนายกรัฐมนตรีเดินทางถึง จะเข้ารับฟังการบรรยายสรุปสถานการณ์อุทกภัย จากนายเจษฎา จิตรัตน์ ผู้ว่าราชการจังหวัดสงขลา ที่ห้องรับรองกองบิน 56
จากนั้น นายกรัฐมนตรีและคณะ จะออกเดินทางไปยังวัดเขาตกน้ํา ตําบลกําแพงเพชร อําเภอรัตภูมิ จังหวัดสงขลา เพื่อเยี่ยมเยียนผู้ประสบภัย ณ วัดเขาตกน้ํา ก่อนออกเดินทางไปยังศูนย์อพยพเทศบาลตําบลควนเนียง อําเภอควนเนียง จังหวัดสงขลา เพื่อเยี่ยมเยียนผู้ประสบภัย โดยนายกรัฐมนตรีและคณะจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 19.50 น. ทั้งนี้ กําหนดการอาจมีการเปลี่ยนแปลงตามความเหมาะสม
สําหรับจังหวัดสงขลา เป็น 1 ใน 9 จังหวัดภาคใต้ตอนล่างที่ได้รับผลกระทบสถานการณ์มรสุมตะวันออกเฉียงเหนือที่พัดปกคลุมอ่าวไทยและภาคใต้มีกําลังแรง ทําให้ภาคใต้ตอนล่างมีฝนตกหนักถึงหนักมากตั้งแต่วันที่ 18-19 ธันวาคม 2565 ส่งผลให้เกิดน้ําท่วมฉับพลัน น้ําป่าไหลหลาก ดินสไลด์ และลมกระโชกแรง โดยจากข้อมูลล่าสุดตามรายงานของกรมป้องกันและบรรเทาสาธารณภัย (ปภ.) กระทรวงมหาดไทย (ณ 19 ธันวาคม 2565 เวลา 18.00 น.) มีสถานการณ์ในพื้นที่ 9 จังหวัด ได้แก่ สุราษฎร์ธานี นครศรีธรรมราช ตรัง พัทลุง สตูล สงขลา ปัตตานี ยะลา นราธิวาส รวม 66 อําเภอ 271 ตําบล 1,425 หมู่บ้าน ประชาชนได้รับผลกระทบ 64,626 ครัวเรือน มีผู้เสียชีวิต 3 ราย (จ.นราธิวาส) ปัจจุบันยังคงมีสถานการณ์ 7 จังหวัด 58 อําเภอ 256 ตําบล 1,362 หมู่บ้าน ประชาชนได้รับผลกระทบ 61,939 ครัวเรือน โดยจังหวัดสงขลา มีน้ําท่วมในพื้นที่ 13 อําเภอ ได้แก่ อําเภอเมืองสงขลา รัตภูมิ ควนเนียง หาดใหญ่นาหม่อม จะนะ บางกล่ํา ระโนด คลองหอยโข่ง สิงหนคร สะบ้าย้อย สะทิงพระ และเทพา รวม 93 ตําบล 524 หมู่บ้าน ประชาชนได้รับผลกระทบ 12,236 ครัวเรือน โดย สํานักงาน ปภ.จังหวัด อําเภอ อปท. จิตอาสา อส. อปพร. อาสาสมัคร มูลนิธิ เข้าสํารวจความเสียหายและให้การช่วยเหลือเบื้องต้นแล้ว ทั้งนี้ ศูนย์ปภ.เขต 18 ภูเก็ต สนับสนุนเครื่องจักรกลสาธารณภัยในพื้นที่ ปัจจุบันระดับน้ําลดลง มีฝนตกปานกลางในบางพื้นที่
รัฐบาลไทย-ข่าวทำเนียบรัฐบาล-พม. Kick off “โครงการซ่อม เสริม สร้าง บ้านที่ปลอดภัยสำหรับเด็ก” มอบบ้านหลังแรกเป็นของขวัญปีใหม่ 2566
วันอังคารที่ 20 ธันวาคม 2565
พม. Kick off “โครงการซ่อม เสริม สร้าง บ้านที่ปลอดภัยสําหรับเด็ก” มอบบ้านหลังแรกเป็นของขวัญปีใหม่ 2566
พม. Kick off “โครงการซ่อม เสริม สร้าง บ้านที่ปลอดภัยสําหรับเด็ก” มอบบ้านหลังแรกเป็นของขวัญปีใหม่ 2566
วันนี้ (20 ธ.ค. 65) เวลา 09.00 น. พลเอก ประยุทธ์ จันทร์โอชา นายกรัฐมนตรี มอบของขวัญปีใหม่ "บ้านที่ปลอดภัยสําหรับเด็ก" หลังแรกจากโครงการ “ซ่อม เสริม สร้างสังคมไทยที่ปลอดภัยสําหรับเด็ก” ให้กับครอบครัวเด็กเปราะบาง โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) แนะนําโครงการ พร้อมทั้งรับชมการบรรเลงดนตรีสากล "แซกโซโฟน" ของเด็กและเยาวชนในความดูแลของมูลนิธิบ้านพระพร ทั้งนี้ มีคณะรัฐมนตรีและคณะผู้บริหารกระทรวง พม. เข้าร่วม ณ ตึกสันติไมตรี ทําเนียบรัฐบาล
นายจุติ กล่าวว่า รัฐบาลได้ให้ความสําคัญในการแก้ไขปัญหาความยากจนและลดความเหลื่อมล้ําในสังคม โดยไม่ทิ้งใครไว้ข้างหลัง ด้วยการสร้างโอกาสการเข้าถึงบริการและสิทธิสวัสดิการสังคมของรัฐ โดยเฉพาะประชาชนกลุ่มเปราะบางตั้งแต่เด็ก ผู้สูงอายุ คนพิการ และผู้ด้อยโอกาส ที่จําเป็นต้องได้รับการช่วยเหลือดูแลอย่างใกล้ชิด เพื่อยกระดับคุณภาพชีวิตที่ดีอย่างมั่นคงในทุกมิติ รวมถึงความมั่นคงในที่อยู่อาศัย ทั้งนี้ กระทรวงการพัฒนาสังคมและความมั่นคงของมนุษย์ (พม.) โดย กรมกิจการเด็กและเยาวชน (ดย.) ได้ขับเคลื่อนโครงการ “ซ่อม เสริม สร้างสังคมไทยที่ปลอดภัยสําหรับเด็ก” เพื่อเสริมสร้างโอกาสให้เด็กและครอบครัวเปราะบางได้เข้าถึงสวัสดิการด้านที่อยู่อาศัยที่มีความมั่นคงและปลอดภัย อีกทั้งส่งเสริมการบูรณาการความร่วมมือระหว่างหุ้นส่วนการพัฒนาสังคมทั้งภาครัฐ เอกชน และประชาสังคม ในการสนับสนุนงบประมาณหรือวัสดุอุปกรณ์ ตลอดจนมีการแนะนําแนวทางการเลี้ยงดูและพัฒนาเด็ก โดยไม่ใช้ความรุนแรง และสนับสนุนให้ครอบครัวเลี้ยงดูเด็กตามมาตรฐานขั้นต่ํา พร้อมพัฒนาคุณภาพชีวิต 5 มิติ ทั้งรายได้ สุขภาพ การศึกษา ความเป็นอยู่ และการเข้าถึงบริการภาครัฐ
นายจุติ กล่าวเพิ่มเติมว่า เนื่องในโอกาสขึ้นปีใหม่ 2566 วันนี้ กระทรวง พม. โดย ดย. จึงได้จัดพิธีมอบของขวัญปีใหม่ “บ้านที่ปลอดภัยสําหรับเด็ก” หลังแรกจากโครงการ “ซ่อม เสริม สร้างสังคมไทยที่ปลอดภัยสําหรับเด็ก” ให้กับครอบครัวเด็กเปราะบางเป็นเด็กหญิงฝาแฝด อายุ 7 ปี อาศัยอยู่กับคุณยาย อายุ 57 ปี ในพื้นที่ตําบลบางตะไนย์ อําเภอปากเกร็ด จังหวัดนนทบุรี ซึ่งมีที่อยู่อาศัยและสภาพแวดล้อมไม่เหมาะสมสําหรับเด็กและผู้สูงอายุ นับเป็นการ Kick off โครงการดังกล่าว เพื่อขยายผลการดําเนินงานไปสู่พื้นที่ 76 จังหวัด และกรุงเทพมหานครต่อไป ทั้งนี้ ปีงบประมาณ พ.ศ. 2566 ระหว่าง พ.ย. 2565 - มิ.ย. 2566 มีการขับเคลื่อนโครงการซ่อม เสริม สร้าง บ้านที่ปลอดภัยสําหรับเด็ก จํานวน 100 หลัง
รัฐบาลไทย-ข่าวทำเนียบรัฐบาล-กรมทางหลวง อัปเดตเส้นทางน้ำท่วมบนทางหลวง ผ่านไม่ได้เหลือเพียง 4 แห่ง พร้อมจัดเจ้าหน้าที่ช่วยเหลือประชาชน 24 ชั่วโมง
วันอังคารที่ 20 ธันวาคม 2565
กรมทางหลวง อัปเดตเส้นทางน้ําท่วมบนทางหลวง ผ่านไม่ได้เหลือเพียง 4 แห่ง พร้อมจัดเจ้าหน้าที่ช่วยเหลือประชาชน 24 ชั่วโมง
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากสถานการณ์น้ําท่วมภาคใต้ในขณะนี้ ส่งผลให้ทางหลวงบางเส้นทางมีน้ําท่วมสูงเป็นเหตุให้ไม่สามารถใช้สัญจรได้ตามปกติ กรมทางหลวง (ทล.) ได้สั่งการให้ สํานักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ําท่วมอย่างใกล้ชิด และได้มีการจัดเจ้าหน้าที่คอยอํานวยความสะดวกแก่ประชาชน สําหรับเส้นทางที่น้ําลดแล้วได้มีการสํารวจความเสียหายของถนนและระบบระบายน้ํา เพื่อบรรเทาความเดือดร้อนของประชาชนให้ได้รับความสะดวกปลอดภัยในการสัญจรโดยเร็วที่สุดอย่างต่อเนื่อง ตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยประชาชนผู้ประสบภัยในครั้งนี้ พร้อมทั้งเฝ้าระวังตลอด 24 ชั่วโมง
พร้อมกันนี้ ทล. ได้ทําการสรุปสถานการณ์อุทกภัยบนทางหลวง โดย สถานการณ์ประจําวันที่ 20 ธันวาคม 2565 เวลา 15.00 น. พบทางหลวงถูกน้ําท่วมในพื้นที่ภาคใต้ จํานวน 4 จังหวัด ได้แก่ จังหวัดสงขลา ยะลา ปัตตานี และนราธิวาส จํานวน 16 สายทาง 18 แห่ง ที่การจราจรผ่านไม่ได้ 4 แห่ง ดังนี้
1.จังหวัดสงขลา จํานวน 1 แห่ง ได้แก่
- ทางหลวงหมายเลข 4085 ตอน ปากน้ําเทพา - ธารคีรี ในพื้นที่ อําเภอสะบ้าย้อย ช่วง กม. ที่ 32+350 - 33+550 ระดับน้ํา 50 เซนติเมตร
2.จังหวัดยะลา จํานวน 1 แห่งได้แก่
- ทางหลวงหมายเลข 409 ตอน ป่าพ้อ - ท่าสาป ในพื้นที่ อําเภอเมืองยะลา ช่วง กม. ที่ 30+600 - 32+600 ระดับน้ํา 30 - 40 เซนติเมตร ใช้ทางเลี่ยง ยล.3003 - ทล.409 (ท่าสาป - ลําใหม่)
3.จังหวัดนราธิวาส จํานวน 2 แห่ง ได้แก่
- ทางหลวงหมายเลข 4168 ตอน ต้นไทร - ปะลุกกาสาเมาะ ในพื้นที่ อําเภอบาเจาะ ช่วง กม. ที่ 0+000 - 0+700 ระดับน้ํา 30 - 40 เซนติเมตร ใช้เส้นทางเลี่ยงท้องถิ่นแทน
- ทางหลวงหมายเลข 4271 ตอน คอลอกาเว - ไอร์ซือเร๊ะ ในพื้นที่ อําเภอศรีสาคร ช่วง กม. ที่ 12+300 - 12+800 ระดับน้ํา 50 เซนติเมตร ใช้เส้นทางเลี่ยง สาย 4058 ตอน มะรือโบ - รือเสาะ
ทั้งนี้ ทล. ได้สั่งการให้ สํานักงานทางหลวง แขวงทางหลวง หมวดทางหลวงในพื้นที่ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-กยศ. มอบของขวัญปีใหม่ 2566 ขยายเวลามาตรการลดหย่อนหนี้ถึงวันที่ 30 มิ.ย. 66
วันอังคารที่ 20 ธันวาคม 2565
20/12/2565
กยศ. มอบของขวัญปีใหม่ 2566 ขยายเวลามาตรการลดหย่อนหนี้ถึงวันที่ 30 มิ.ย. 66
กยศ. ขยายระยะเวลามาตรการลดหย่อนหนี้เป็นของขวัญปีใหม่ 2566 ให้แก่ผู้กู้ยืมถึงวันที่ 30 มิ.ย.2566 โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี พร้อมชะลอการฟ้องร้องดําเนินคดี
กองทุนเงินให้กู้ยืมเพื่อการศึกษา (กยศ.) ขยายระยะเวลามาตรการลดหย่อนหนี้เป็นของขวัญปีใหม่ 2566 ให้แก่ผู้กู้ยืม ถึงวันที่ 30 มิถุนายน 2566 โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี พร้อมชะลอการฟ้องร้องดําเนินคดี ชะลอการบังคับคดี งดการขายทอดตลาด ซึ่งต้องเป็นไปตามเงื่อนไขที่กองทุนกําหนด
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนได้จัดเตรียมของขวัญปีใหม่ 2566 ให้กับผู้กู้ยืมเงินกองทุน เพื่อเป็นการช่วยเหลือลดภาระหนี้สินและให้โอกาสผู้กู้ยืมเงินที่ได้รับผลกระทบทางเศรษฐกิจตามนโยบายรัฐบาล โดยคณะกรรมการกองทุนฯ ได้มีมติเห็นชอบขยายระยะเวลามาตรการลดหย่อนหนี้ จากเดิมสิ้นสุดวันที่ 31 ธันวาคม 2565 เป็นสิ้นสุดวันที่ 30 มิถุนายน 2566 ดังนี้
1. ลดดอกเบี้ยเงินกู้ยืมจากเดิม 1% ต่อปี เป็น 0.01% ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
2. ลดเงินต้น 5% สําหรับผู้กู้ยืมเงินที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว
3. ลดเบี้ยปรับ 100% สําหรับผู้กู้ยืมเงินทุกกลุ่มที่ชําระหนี้ปิดบัญชี ดังนี้
3.1 ผู้กู้ยืมเงินที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2 ผู้กู้ยืมเงินที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ www.studentloan.or.th โดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4. ลดเบี้ยปรับ 80% สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ (ไม่ค้างชําระ)
5. ลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
นอกจากนั้น กองทุนได้ชะลอการฟ้องร้องดําเนินคดีกับผู้กู้ยืมและผู้ค้ําประกันที่ผิดนัดชําระหนี้ จากเดิมภายในวันที่ 31 มีนาคม 2566 เป็นภายในวันที่ 5 กรกฎาคม 2566 เว้นแต่คดีที่ใกล้ขาดอายุความ ชะลอการบังคับคดีกับผู้กู้ยืมเงินและผู้ค้ําประกันที่ศาลมีคําพิพากษาแล้ว เว้นแต่คดีที่ใกล้จะหมดระยะเวลาบังคับคดี (10 ปี) รวมถึงงดการขายทอดตลาดทรัพย์สินของผู้กู้ยืมเงินและผู้ค้ําประกันที่ได้ดําเนินการยึดทรัพย์ไว้ และอยู่ระหว่างขั้นตอนการขายทอดตลาด ซึ่งต้องได้รับความยินยอมเป็นหนังสือจากลูกหนี้ตามคําพิพากษาและผู้มีส่วนได้เสียในการบังคับคดี ทั้งนี้ ผู้กู้ยืมเงินสามารถดูรายละเอียดเงื่อนไขของมาตรการดังกล่าวได้ที่ www.studentloan.or.th หรือตรวจสอบยอดชําระได้ที่แอปพลิเคชัน กยศ. Connect หรือสอบถามเพิ่มเติมได้ที่ไลน์บัญชีทางการ กยศ. หรือโทร. 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นรม. และรมว.กห. สั่งทุกเหล่าทัพให้การช่วยเหลือ กองทัพเรือ (ทร.) ระดมค้นหาลูกเรือสุโขทัยที่ยังพลัดหาย มอบ รมช.กห. ลงตามสถานกาณ์และเยี่ยมผู้ประสบภัย
วันอังคารที่ 20 ธันวาคม 2565
20/12/2565
นรม. และรมว.กห. สั่งทุกเหล่าทัพให้การช่วยเหลือ กองทัพเรือ (ทร.) ระดมค้นหาลูกเรือสุโขทัยที่ยังพลัดหาย มอบ รมช.กห. ลงตามสถานกาณ์และเยี่ยมผู้ประสบภัย
นรม. และรมว.กห. สั่งทุกเหล่าทัพให้การช่วยเหลือ กองทัพเรือ (ทร.) ระดมค้นหาลูกเรือสุโขทัยที่ยังพลัดหาย มอบ รมช.กห. ลงตามสถานกาณ์และเยี่ยมผู้ประสบภัย
วันนี้ (20 ธันวาคม 2565) โฆษกกระทรวงกลาโหมเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงติดตามสถานการณ์ และเป็นห่วงลูกเรือเรือหลวงสุโขทัยกว่า 30 ชีวิต ที่อัปปางลง โดยมอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ลงพื้นที่ติดตามสถานการณ์การ ให้ความช่วยเหลือกําลังพลที่ยังสูญหาย และเยี่ยมเยียนกําลังพลที่ได้รับการช่วยเหลือและอยู่ระหว่างเข้ารับการรักษาตัว ณ โรงพยาบาลในพื้นที่
พลเอกประยุทธ์ ได้แสดงความเสียใจกับเหตุการณ์ที่เกิดขึ้น และยังได้กําชับ ผู้บัญชาการทุกเหล่าทัพให้การสนับสนุน โดย ทร. ระดมให้ความช่วยเหลือลูกเรือที่ยังพลัดหลงและสูญหายให้ถึงที่สุด พร้อมทั้งขอให้ ทร. ดูแลฟื้นฟูจิตใจและรักษาพยาบาลกําลังพลที่ประสบเหตุอย่างเต็มที่ พร้อมทั้งลงไปช่วยเหลือดูแลและให้กําลังใจครอบครัวลูกเรือที่พลัดหายและอยู่ระหว่างการระดมให้ความช่วยเหลือ โดยไม่ทอดทิ้งกัน
โดยบ่ายวันนี้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหมได้รับมอบหมาย จากนายกรัฐมนตรีและรัฐมนตรีว่าการกระทรวงกลาโหม ให้เดินทางไปยังศูนย์ประสานและช่วยเหลือกําลังพลเรือหลวงสุโขทัย ในการปฏิบัติภารกิจในพื้นที่ ณ ทรภ.1 อ.อําเภอสัตหีบ และเยี่ยมให้กําลังใจกําลังพลที่ประสบภัยและอยู่ระหว่างรักษาตัว ณ รพ.สมเด็จพระนางเจ้าสิริกิติ์ อ.บ้านฉาง จังหวัดระยอง